Pride of Place
Balchder Bro
NODIADAU

	Cyfarfod:   	
	Bwrdd Cymdogaeth Cwm Afan Uchaf – Rhaglen Balchder Bro 

	Dyddiad/Amser:	
	31 Gorffennaf 2026 am 9.30am

	Lleoliad:	
	Caban Mynydd Afan, Dyffryn Rhondda

	Presennol:	
	Karen Jones (Cadeirydd); Y Cyng. Jeff Jones (Aelod Cymer/Glyncorrwg); Stephen Kinnock AS Aberafan a Maesteg (trwy Teams am ran o’r cyfarfod); Andrew Collins (CBSCNPT); Tony Potts (CGGCNPT); Carys Miles (CGGCNPT); Ross Gill (annibynnol); Barbara Trahar (Croeserw); Ceri Thomas (Sector Gwirfoddol); Darren Johnson (Sector Gwirfoddol); David Roberts (Cymer); David Teague (Perchennog Busnes Lleol); Jazzmin Roberts (Diogelu); Laurence Davies (Glyncorrwg); Lisa Millichap (Dyffryn Rhondda); Roxanne Collins (Tai Tarian); Ryan Thomas (Perchennog Busnes Lleol); Vicky Sloan (Trecynon); Wayne Finnemore (Sunnyside/Heol y Glyn); Christopher (Tiff) Dew (Sector Gwirfoddol)


	Cofnodydd:	
	Margaret Leaity (CBSCNPT)

	Ymddiheuriadau:	
	Dr. Brian Gibbons (Gwynfi); Y Cyng. Scott Jones (Aelod Gwynfi/Croeserw); Gemma Charnock (Grŵp/Coleg CNPT)




	
	Eitem ar yr Agenda 
	Gweithredu

	1
	Croeso
	

	
	Agorodd y Cadeirydd y cyfarfod trwy groesawu aelodau’r Bwrdd i’r sesiwn gyntaf ffurfiol. Roedd  Stephen Kinnock AS ar Teams a gofynnodd y Cadeirydd “a oedd yn gallu clywed yr ystafell yn iawn”. Atebodd yntau “ei fod yn gallu clywed, ond o’r braidd”. Byddai’n cyflwyno sylwadau yn y ‘Chat’ petai angen. Gofynnodd y Cadeirydd am ganiatâd y Bwrdd i ddefnyddio Magic Notes i helpu gyda’r cofnodion, cytunwyd ar hynny, ac yna gofynnwyd i bob aelod gyflwyno’u hunain. 
	Nodwyd



	2
	Datgan Buddiannau
	

	
	Dywedodd y Cadeirydd ei bod wedi derbyn un datganiad o fuddiant mewn perthynas â’r eitem ar y gyllideb, gan TP o CGGCNPT.
Dywedodd y Cadeirydd y byddai TP ac CM yn gadael y cyfarfod yn ystod y drafodaeth ar y gyllideb oherwydd bod y CGG yn derbyn cyllid.  
Ni wnaed unrhyw ddatganiadau buddiant eraill. 
	Nodwyd

	3
	Cyhoeddiadau’r Cadeirydd
	

	
	Rhoddodd y Cadeirydd amlinelliad cryno o gyfrifoldebau’r Bwrdd ac eglurodd fod £20 miliwn dros y cyfnod o 10 mlynedd, sef rhyw 70% o gyfalaf a 30% o refeniw. Mae tua 70% o’r Bwrdd yn byw/gweithio yng Nghwm Afan Uchaf – sy’n cydymffurfio â chanllawiau’r Llywodraeth. Tasg gychwynnol y Bwrdd yw paratoi cynllun buddsoddi pedair blynedd erbyn diwedd mis Tachwedd. Roedd y dogfennau llywodraethiant yn y cyfarfod hwn yn hanfodol i ddatgloi gweddill yr arian ar gyfer y flwyddyn ariannol gyfredol. 
Cadarnhaodd y cadeirydd hefyd fod y Cyngor wedi gwneud trefniadau i aelodau gwirfoddol y bwrdd gael eu cynnwys o dan yswiriant Atebolrwydd Cyhoeddus ac Atebolrwydd Cyflogwr y Cyngor. Roedd gwaith y Bwrdd hefyd wedi cael ei gofrestru gyda Swyddfa’r Comisiynydd Gwybodaeth.
	Nodwyd

	4
	Llywodraethiant
	

	A
	Cylch Gorchwyl
	

	
	Aeth y Cadeirydd â’r Bwrdd trwy’r Cylch Gorchwyl drafft yn fanwl. Roedd hynny’n cynnwys rôl y Bwrdd, sefyllfa’r Cyngor fel corff atebol, gydag AC yn bresennol fel cynrychiolydd. Mae cyfrifoldeb ar y Cyngor i sicrhau bod cyllid cyhoeddus yn cael ei ddosbarthu’n deg ac yn effeithiol, a bod yr arian wedi cael ei reoli’n gywir. 
Eglurodd y Cadeirydd hefyd fod recriwtio annibynnol wedi digwydd ar gyfer rôl y “cadeirydd” a bod y cylch gorchwyl yn nodi sut gellid diswyddo’r Cadeirydd pe na bai’n bodloni’r gofynion. Adroddodd y Cadeirydd fod dau berson wedi mynegi diddordeb mewn bod yn Is-gadeirydd, un â diddordeb mewn arwain ym maes Cyllid, a bod Jazzmin wedi cytuno i weithredu fel arweinydd diogelu. Roedd rôl arweiniol ym maes cyfathrebu yn cael ei hystyried hefyd. Dywedodd y Cadeirydd y byddai’r penodiadau hyn yn cael eu cadarnhau mewn cyfarfod yn y dyfodol, unwaith byddai pobl wedi cael amser i fyfyrio ar eu capasiti a’u sgiliau. 
Disgrifiodd y Cadeirydd ddisgwyliadau’r Llywodraeth o ran cyfansoddiad y Bwrdd ar draws partneriaid cymunedol, busnesau, cyrff diwylliannol a chwaraeon, ac asiantaethau cyhoeddus, gan nodi y llwyddwyd i sicrhau ystod eang o ran oed a rhywedd. Pwysleisiodd fod proses ffurfiol hefyd ar gyfer diswyddo aelodau’r Bwrdd, ond y dylid, yn ddelfrydol, ddelio ag unrhyw anawsterau neu bryderon ynghylch presenoldeb yn y lle cyntaf trwy drafodaeth anffurfiol gyda’r Cadeirydd neu’r Is-gadeirydd (ar ôl eu penodi). 
Hefyd amlinellodd y Cadeirydd y disgwyliadau o ran ymddygiad a’r côd ymddygiad, gan egluro ei fod yn seiliedig ar Egwyddorion Nolan, ac yn pwysleisio parch, bod yn agored, a gonestrwydd. Atgoffodd yr aelodau fod angen osgoi bod yn rhy blwyfol, er bod angen gwybodaeth gadarn am eu hardaloedd lleol. Cadarnhaodd y Cadeirydd fod rhaid i aelodau’r Bwrdd gwblhau ffurflenni datgan buddiant, a bod rhaid i’r rheiny fod yn gyflawn cyn yr ail gyfarfod, gan mai yn y cyfarfod hwnnw y byddai’r weledigaeth a’r blaenoriaethau yn dechrau cael eu ffurfio, a byddai hynny’n effeithio ar gymhwysedd i dderbyn arian. Anogodd y Cadeirydd unrhyw un oedd yn cael trafferth gyda’r ffurflenni i gysylltu â hi am gefnogaeth. 
Gall y Cadeirydd hefyd, ar sail gyfyngedig, ddefnyddio pwerau brys mewn ymgynghoriad â’r AS a CBSCNPT, lle nad yw’r terfynau amser yn caniatáu cynnal cyfarfod neu ddod i gytundeb drwy e-bost. Eglurodd y Cadeirydd na fyddai’r pwerau brys yn berthnasol i geisiadau am gyllid, penderfyniadau caffael na phenodi aelodau’r Bwrdd, recriwtio partneriaid buddsoddi na phenderfyniadau llywodraethiant. Petai’r pwerau brys yn cael eu defnyddio ar unrhyw adeg, byddai’r penderfyniad yn cael ei adrodd a’i gadarnhau yng nghyfarfod nesaf y Bwrdd. 
Byddai’r agendâu, y cofnodion, y cofnodion penderfyniadau a’r adroddiadau nad oeddent yn gyfrinachol yn cael eu cyhoeddi ar wefan y Cyngor yn Gymraeg a Saesneg, ond ni fyddai adroddiadau masnachol sensitif yn cael eu cyhoeddi. 
Cadarnhaodd y Bwrdd nad oeddent yn dymuno newid y ffin. Gofynnodd y Bwrdd am ddarparu cynllun mwy manwl er mwyn dangos yn glir ble mae’r ffin. Byddai  AC yn edrych ar ddarparu cynllun oedd yn cynnwys y ffordd, yn ddelfrydol ar faint A3. 
Cymeradwyodd y Bwrdd y cylch gorchwyl gydag un newid – troi’r 25% y cyfeiriwyd ato ar dudalen un yn 30%. Nodwyd hefyd y byddai manylion holl aelodau’r Bwrdd a benodwyd yn cael eu hychwanegu at un o’r atodiadau. 
	Nodwyd a chytunwyd
































CYTUNWYD

CYTUNWYD


	B
	Cynllun Ymgysylltu Cychwynnol
	

	
	Gofynnodd y Cadeirydd i CM amlinellu’r Cynllun Ymgysylltu ar gyfer Cynllun Cymdogaeth Balchder Bro Cwm Afan Uchaf, ac egluro sut mae’n cynllunio cyfranogiad cymunedol. Mae’r cynllun yn cwmpasu holl bentrefi Cwm Afan.
· Y nod yw bod pob un o drigolion y cwm yn cael cyfle i ddylanwadu ar ddyfodol eu cymuned a blaenoriaethau buddsoddi. 
· Roedd angen i’r ymgysylltu ddigwydd yn gyflym oherwydd mai mis Tachwedd oedd y terfyn amser ar gyfer y cynllun buddsoddi, ond roedd bwriad hefyd i barhau y tu hwnt i’r cyfnod ymgynghori cychwynnol. 
· Disgrifiwyd y dull gweithredu fel un oedd yn cael ei arwain gan y gymuned, yn gynhwysol, yn dryloyw, yn hygyrch, yn seiliedig ar dystiolaeth ac yn barhaus. 
· Amlygodd CM yr angen am gael hyd i ffyrdd da o ymgysylltu ag ardaloedd anoddach eu cyrraedd megis Trecynon a Dyffryn Rhondda, a gofynnodd i’r trigolion lleol am awgrymiadau ynghylch lleoliadau a rhwydweithiau. 
· Cychwynnwyd trafodaeth, a chafwyd nifer o awgrymiadau oedd yn cynnwys sesiynau galw heibio, defnyddio hyrwyddwyr cymunedol (a allai fod yn aelodau o’r Bwrdd), ymgysylltu digidol trwy blatfformau cyfryngau cymdeithasol fel Facebook ac Instagram.  Roedd y Bwrdd yn awyddus i gynnal arolwg i’r cwm cyfan, gyda chopïau digidol a phapur (wedi’u dosbarthu gan y Post Brenhinol), fel na fyddai pobl heb fynediad at y cyfryngau cymdeithasol yn cael eu cau allan. Cytunodd y Bwrdd ar bwyntiau gollwng gyda’r pentrefi. Dywedodd y Cadeirydd fod ganddi gyfrif Facebook allai gael ei ddefnyddio, a byddai Tai Tarian, y Cynghorwyr a’r AS yn cyhoeddi ar eu platfformau nhw. Trafodwyd mewnbwn ieuenctid, a’r posibilrwydd o drefnu bod rhywun yn darparu tudalen ar y we. 
· Gofynnodd SK am droi’r fframwaith yn fuan yn rhaglen gytunedig o weithgareddau difyr. Gallai hynny gynnwys cerddoriaeth etc. Byddai CM yn e-bostio’r ddogfen at SK yn ystod yr egwyl.

Cymeradwyodd y Bwrdd y cynllun i’w gyflwyno i MHCLG.
	Nodwyd

CYTUNWYD


	C
	Y Gyllideb
	

	
	Gadawodd TP ac CM y cyfarfod am gyfnod byr. 
Nododd y Cadeirydd fod gwall i’w gywiro yn nhabl y gyllideb a chadarnhaodd mai cyfanswm y dyraniad arfaethedig i’r CGG oedd £62,306, sef £51,097 o gostau staff ac £11,209 o gostau ymgysylltu heblaw staff, megis baneri, deunyddiau cyhoeddusrwydd, llogi ystafelloedd a chymorth ar gyfer gweithgareddau. 
Ffi’r Cyngor fel rheolwr (y corff atebol), sef 4%, yw  £21,600, ac mae hynny’n cynnwys swyddogaethau sy’n dod o dan ffi’r rheolwr megis gwaith cyfreithiol, yswiriant, caffael, gosod archebion ac adrodd i’r llywodraeth. Gofynnwyd i’r Cyngor hefyd am gefnogaeth i reoli’r rhaglen, ac amcangyfrifir mai costau blwyddyn rannol hynny fydd £34,658.
Mae’r swm o £11,436 heb ei ymrwymo yn erbyn cronfa sefydlu 2025/26 o £150,000.
Hysbyswyd y Bwrdd fod y cyllid ar gyfer y brif raglen yn 2026-27 yn dal heb ei ymrwymo, a bod £120,000 o gyfalaf a £270,000 o refeniw ar gael. Cadarnhaodd y Cadeirydd y byddai’r arian a ddyrannwyd yn cael ei gario ymlaen, ac nad oedd rhaid ei wario erbyn diwedd y flwyddyn ariannol (Mawrth 27).  Nodwyd hefyd y gallai fod peth tanwariant neu lithriad yng nghostau’r CGG oherwydd oedi wrth recriwtio.   
	Nodwyd
Cadeirydd

	D
	Cadeirydd – Portread
	

	
	Eglurodd y Cadeirydd fod hyn ar yr agenda oherwydd bod gofyn cyflwyno’r wybodaeth i MHCLG, a bydd yn cael ei roi ar y wefan ar ôl ei gymeradwyo/gyflwyno i MHCLG.
	Nodwyd

	E
	Cofnod Penderfyniadau
	

	
	Nodwyd y cofnod penderfyniadau. Mae’n cofnodi penderfyniadau a wnaed cyn i’r Bwrdd llawn gael ei sefydlu.
	Nodwyd

	
	Egwyl
	

	5
	Rheoli’r Rhaglen
	

	A
	Blaenraglen Waith
	

	
	Cyflwynodd y Cadeirydd Ross Gill o SQW sy’n bresennol i helpu i ddrafftio’r Cynllun. Bydd angen i’r Cynllun gynnwys gweledigaeth y bwrdd a chynllun buddsoddi pedair blynedd ar sail ymgysylltu â’r gymuned, sydd hefyd yn cydymffurfio â chanllawiau’r Llywodraeth. 
 
Y nod yw sicrhau drafft cynnar o’r weledigaeth erbyn mis Medi. 
Yng nghyfarfod nesaf y Bwrdd y bwriad yw ystyried yr ymgysylltu a wnaed hyd yma, beth mae’r data ystadegol yn ei ddweud am yr ardal, a dechrau datblygu’r weledigaeth ar sail yr wybodaeth honno. Yna bydd y weledigaeth yn cael ei mireinio ymhellach wrth i fwy o ymgysylltu ddigwydd. Bydd galwad am syniadau prosiect hefyd yn cael ei drafod er mwyn darparu fframwaith ar gyfer y cynllun buddsoddi. 

Nodwyd Blaenraglen Waith y Bwrdd, ac fe’i crynhoir isod: - 

14eg Awst:
· Canllawiau pellach ar ddatgan a gwrthdaro buddiannau.
· Ystyried polisïau llywodraethiant ychwanegol, gan gynnwys diogelu a threuliau gwirfoddolwyr.
· Y brif drafodaeth ar weledigaeth drosfwaol y rhaglen a’r blaenoriaethau sy’n dod i’r amlwg.
· Sesiwn gysylltiedig bosibl i’r cyhoedd alw heibio neu sesiwn ymgysylltu “cwrdd â’r bwrdd” gyda’r trigolion. CM i drefnu.

Medi:
· Derbyn drafft cynnar o’r cynllun buddsoddi sy’n datblygu, a’r achos strategol gan Ross/SQW ar gyfer adolygiad cychwynnol.
Hydref
· Parhau i adolygu’r canfyddiadau ymgysylltu a datblygu blaenoriaethau. 
Tachwedd 20fed
· Cyflwyno cynllun buddsoddi pedair blynedd.
	Nodwyd















CM







	B
	Cyfathrebu
	

	
	Cytunodd y Bwrdd fod rhaid i gyfathrebu â’r gymuned fod yn flaenoriaeth weithredol, ochr yn ochr â llywodraethiant ffurfiol, fel bod y trigolion yn deall beth roedd y Bwrdd yn ei wneud a sut gallen nhw fod yn rhan o hynny. 

Trafodwyd dulliau cyfathrebu, gan gynnwys Facebook ac Instagram, gyda Tai Tarian yn ystyried fideos Tik Tok ar gyfer pobl ifanc. Efallai penodi dylanwadwr â’r sgiliau cywir. Mae’n bosib gallai grŵp colegau CNPT helpu. Aeth y drafodaeth yn ei blaen gydag awgrymiadau megis y ffaith y byddai pobl hŷn, yn enwedig rhai â nam ar eu golwg, yn ymateb i hysbysebion radio; posteri mewn siopau a darparu hysbysfyrddau a fyddai o fudd i’r gymuned. Nododd nifer o aelodau’r Bwrdd eu parodrwydd i helpu i ddatblygu’r dull cyfathrebu. Trafodwyd y posibilrwydd o gynnal cystadleuaeth gelf, er mwyn cynhyrchu logo Balchder Bro. Cytunwyd bod ar y Bwrdd angen arbenigedd marchnata i gefnogi’r gwaith. Cododd RT bwyntiau am frandio. Cadarnhaodd y Cadeirydd fod canllawiau brandio ar gyfer y rhaglen, ond bod modd datblygu hynny ymhellach. Nododd y Bwrdd y byddai angen i unrhyw gomisiwn gydymffurfio â rheolau caffael y Cyngor. 
Cytunwyd y byddai grŵp bach oedd yn cynnwys y Cadeirydd, RT, TD, CT, RC, CM, VS yn cwrdd i ddatblygu cynnig mwy pendant i’r Bwrdd ei ystyried.

	6
	Alinio Allanol
	

	
	Tref Diwylliant 

Cyflwynodd y Cadeirydd Rhian Jones a Henry Rees i roi cyflwyniad ynghylch ‘Tref Diwylliant’.  

Esboniodd RJ ac HR fod yr ardal ar y rhestr fer i ddod yn Dref Diwylliant ac y byddai’r cynnig, petai’n llwyddiannus, yn dod â chronfa o £3.5 miliwn i gefnogi rhaglenni o weithgareddau diwylliannol. Mae Cwm Afan yn rhan o hynny.  
Byddai’r cyllid hwn yn sbarduno twf economaidd ac adfywiad cymunedol. Mae rhaglenni ymgysylltu’n cael eu cynllunio, a fydd yn cynnwys yr hen a’r ifanc, yn ogystal â grwpiau amrywiaeth. Mae’r cynnig i’w gyflwyno ddiwedd Tachwedd, ac mae angen elfen gymunedol gref ar gyfer cenedlaethau’r dyfodol. 

Trafododd y Bwrdd y mathau o weithgareddau y gellid eu cynnwys mewn rhaglen yn ystod y flwyddyn Tref Diwylliant, petai’r cynnig yn llwyddiannus. Byddai hon yn eang ei chwmpas ac yn debygol o gynnwys llawer o bynciau sydd hefyd o ddiddordeb i’r Bwrdd Cymdogaeth. Nododd y Bwrdd hefyd y byddai’r tîm Tref Diwylliant yn ymgysylltu â phobl ym mhen uchaf y Cwm yn ystod yr un cyfnod â gwaith y Bwrdd Cymdogaeth.  

Gadawodd DJ y cyfarfod

Cytunwyd y byddai’r tîm Tref Diwylliant yn cadw mewn cysylltiad â  Carys Miles fel bod y Bwrdd Cymdogaeth a’r Tîm yn cydlynu’r ymgysylltu â Chymunedau pen uchaf y Cwm lle byddai modd. 

Cytunwyd hefyd y byddai’r dystiolaeth oedd yn cael ei chasglu gan y Bwrdd Cymdogaeth yn cael ei rhannu gyda’r Tîm Tref Diwylliant, lle roedd hynny’n briodol, er mwyn cryfhau’r sylfaen o dystiolaeth ar gyfer y cynnig.

Byddai’r Tîm Tref Diwylliant yn cwrdd â’r Bwrdd Cymdogaeth eto cyn cyflwyno’r cynnig.

Nododd y Bwrdd gynllun ‘Noson Allan’ Cyngor Celfyddydau Cymru. Mae hwn yn nodweddiadol yn cynnwys trwyddedu, cynlluniau diogelwch a chyllid cymunedol. Mae Cyngor y Celfyddydau yn gwarantu na fydd colled, a bydd unrhyw elw’n cael ei gadw o fewn y prosiect. Cytunwyd y byddai aelodau’r Bwrdd yn rhannu hyn gyda sefydliadau priodol.   

Nodwyd hefyd fod y Bartneriaeth Diwylliant yn hysbysebu am gadeirydd annibynnol, a chytunwyd y byddai’r Bwrdd yn helpu i hyrwyddo hynny. 

	7
	Unrhyw fater arall
	

	
	Anogwyd aelodau’r Bwrdd i gwblhau eu dogfennau sefydlu. Mae modd anfon y dogfennau gorffenedig at y Cadeirydd neu i place@npt.gov.uk

Diolchodd y Cadeirydd i bawb am eu presenoldeb.
	Gwybodaeth

	8
	Cynhelir y cyfarfod nesaf ar 14 Awst yn Base, Canolfan Ymwelwyr Afan Argoed, am 9.30am.
	Gwybodaeth



